ฟิตปั๋ง
แม้จะอยู่ในวัย 62 ปี แต่คุณปั้น-บัณฑูร ล่ำซำ ประธานกรรมการและประธานเจ้าหน้าที่บริหาร ธนาคารกสิกรไทย ก็ยังฟิตปั๋ง แข้งขาแข็งแรง เดินทางสมบุกสมบัน ขึ้นเขาลงห้วยได้อย่างสบายๆ ชิลๆ
6 พ.ย. 2558

แม้จะอยู่ในวัย 62 ปี แต่คุณปั้น-บัณฑูร ล่ำซำ ประธานกรรมการและประธานเจ้าหน้าที่บริหาร ธนาคารกสิกรไทย ก็ยังฟิตปั๋ง แข้งขาแข็งแรง เดินทางสมบุกสมบัน ขึ้นเขาลงห้วยได้อย่างสบายๆ ชิลๆ
ยิ่งระยะหลังไปต้องมนตร์เสน่ห์ จ.น่าน จนเพลามืองานบริหารแบงก์ ปล่อยให้ ปรีดี ดาวฉาย และธีรนันท์ ศรีหงส์ เอ็มดีแบงก์ ทำงานได้เต็มที่ และใช้เวลาส่วนใหญ่ในการฟื้นฟูดูแล จ.น่าน โดยเฉพาะป่าไม้ที่ถูกทำลายไปมาก 
แว่วว่า ระยะหลังถึงขั้นบุกน้ำลุยห้วย เพื่อไปดูสภาพแท้จริงของป่าต้นน้ำในเมืองน่าน แม้จะต้องปีนเขาที่ทั้งสูงทั้งชัน คุณปั้นก็ไม่หวั่น เพื่อให้รู้สภาพที่แท้จริง จะได้วางแผนดูแลฟื้นได้
ด้วยเหตุนี้ งานพบนักข่าวประจำปีวันที่ 19 พ.ย.นี้ นักข่าวก็จะได้เห็นสองเอ็มดีออกงานคู่กัน โดยไร้เงาคุณปั้นอีกปีหนึ่ง
และเพื่อให้หายคิดถึง คุณปั้นจะถือโอกาสวันเกิดกลางเดือน ม.ค.ปีหน้า จัดทริปพานักข่าวไปร่วมบุกน้ำลุยป่า ดูป่าต้นน้ำด้วย
ตอนนี้นักข่าวทั้งหลายเลยต้องฟิตร่างกายกันใหญ่